b'\n_START_ARTICLE_\nCroke Park\n_START_PARAGRAPH_\nCroke Park (irsk: P\xc3\xa1irc an Chr\xc3\xb3caigh) i Irlands hovedstad Dublin er en sportsarena i den nordlige del af Dublin (Drumcondra). Croke Park er hoveds\xc3\xa6de for den store irske idr\xc3\xa6tsorganisation Gaelic Athletic Association (GAA). Det er det st\xc3\xb8rste stadion i Irland. Parken der kan rumme 82.500 tilskuere bliver overvejende benyttet til de irske sportsgrene G\xc3\xa6lisk fodbold (Gaelic Football), Hurling og Camogie (kvindehurling) og koncerter. Fra 2007 til 2009 blev det ogs\xc3\xa5 benyttet til Rugby og fodboldkampe.'